b'\n_START_ARTICLE_\nDoma\xc4\x87a svinja\n_START_SECTION_\nOpis i pona\xc5\xa1anje\n_START_PARAGRAPH_\nSvinje imaju nju\xc5\xa1ku, malene o\xc4\x8di i malen kovr\xc4\x8davi rep. Imaju izdu\xc5\xbeeno tanko tijelo i kratke noge. Na svakoj nozi se nalaze \xc4\x8detiri prsta, s najdu\xc5\xbeim prstom koji se nalazi na sredini i koristi za hodanje._NEWLINE_Svinje su poznati svejedi, \xc5\xa1to zna\xc4\x8di da se hrane i biljkama i \xc5\xbeivotinjama. poznate su po tome \xc5\xa1to jedu doslovno sve uklju\xc4\x8duju\xc4\x87i kukce, crve, koru drveta, le\xc5\xa1ine, izmet (tako\xc4\x91er i vlastiti), sme\xc4\x87e i druge svinje._NEWLINE_U divljini one su krmne \xc5\xbeivotinje, prvenstveno koje se hrane li\xc5\xa1\xc4\x87em, travom, korijenjem, vo\xc4\x87em i cvije\xc4\x87em. Iznimno u zato\xc4\x8deni\xc5\xa1tvu, svinje mogu pojesti i svoju mladun\xc4\x8dad._NEWLINE_Tipi\xc4\x8dna svinja ima veliku glavu s duga\xc4\x8dkom nju\xc5\xa1kom koja je oja\xc4\x8dana posebnom ko\xc5\xa1\xc4\x87u koja se naziva prednosna kost te s hrskavicom na vrhu. Nju\xc5\xa1ku, kao najosjetljivije \xc4\x8dulo, koriste za kopanje po tlu za tra\xc5\xbeenje hrane. Svinje imaju 44 zuba. O\xc4\x8dnjaci koji se tako\xc4\x91er nazivaju kljove, rastu neprekidno, a o\xc5\xa1tre se trljanjem donjih i gornjih kljova._NEWLINE_Zbog izuzetno razvijenog osjeta mirisa svinje se koriste za tra\xc5\xbeenje tartufa u ve\xc4\x87ini europskih zemalja. Svinje su pripitomljene i uzgojene kao stoka radi mesa (svinjetina) te radi ko\xc5\xbee. Svinjska bodljikava dlaka se koristi za izradu \xc4\x8detki. Neke vrste svinja su pripitomljene za ku\xc4\x87ne ljubimce._NEWLINE_\xc5\xbdenke svinja (krma\xc4\x8de) ostaju gravidne nakon 8-18 mjeseci starosti. Tjeraju se svakih 21 dan. Nerasti  postaju spolno zreli nakon 8-10 mjeseci starosti. Leglo sadr\xc5\xbei od 6 do 12 mladih pra\xc5\xa1\xc4\x8di\xc4\x87a. Svinje nemaju razvijene znojne \xc5\xbelijezde, pa se stoga svinje hlade koriste\xc4\x87i vodu ili blato tijekom vru\xc4\x87ina. Blato koriste i za za\xc5\xa1titu od sun\xc4\x8devih opeklina, te od insekata i parazita. _NEWLINE_Svinje se smatraju jednim od inteligentnijih \xc5\xbeivotinja na svijetu u usporedbi s psima. Dokazano je da se raspolo\xc5\xbeenje svinje mo\xc5\xbee odrediti prema repu. Ako je rep \xc4\x8dvrsto namotan, svinja je sretna, a ako rep mlitavo visi, tada je svinja nesretna._NEWLINE_Naj\xc4\x8de\xc5\xa1\xc4\x87e pasmine svinja u Hrvatskoj su: landras (\xc5\xa1vedski, njema\xc4\x8dki, belgijski, nizozemski), veliki jork\xc5\xa1ir i pietren. Hrvatske pasmine doma\xc4\x87ih svinja su: crna slavonska svinja i turopoljska svinja.\n_START_SECTION_\nUtjecaj okoli\xc5\xa1a\n_START_PARAGRAPH_\nDoma\xc4\x87e svinje koje pobjegnu s farme ili se uzgajaju na otvorenom i veprovi za ulov pove\xc4\x87avaju populaciju divljih svinja u Sjevernoj i Ju\xc5\xbenoj  Americi, Australiji, Novom Zelandu, Havajima i drugim podru\xc4\x8djima gdje svinje nisu uro\xc4\x91ena vrsta._NEWLINE_Slu\xc4\x8dajno ili osloba\xc4\x91aju\xc4\x87e raspu\xc5\xa1tanje svinja u okoli\xc5\xa1 koji joj je nepoznat uzrokuje va\xc5\xbenu promjenu okoline._NEWLINE_Ishrana svejeda, agresivno pona\xc5\xa1anje i njihove metode hranjenja (kopanje u zemlji) sve je to povezanao i izmjenjuje ekosustav nenaviknut na svinje. Svinje \xc4\x87e \xc4\x8dak pojesti male \xc5\xbeivotinje i gnijezda ptica koje \xc5\xbeive na tlu tra\xc5\xbee\xc4\x87i hranu._NEWLINE_Divlje svinje su smje\xc5\xa1tene na 90. mjesto od 100 po najezdi.\n_START_SECTION_\nBolesti\n_START_PARAGRAPH_\nSvinje su uto\xc4\x8di\xc5\xa1te brojnim parazitima i bolestima koje se lako prenose na ljude._NEWLINE_Naj\xc4\x8de\xc4\x87e bolesti su trihineloza, ciroza i bruceloza. U svinjskom probavnom sustavu  se \xc4\x8desto nalazi velika koncentracija parazita. Zbog prisutnosti razli\xc4\x8ditih parazita i bolesti kod svinja preporu\xc4\x8da se da meso svinje prije jela bude dobro pe\xc4\x8deno ili posoljeno._NEWLINE_Svinje imaju jako mala plu\xc4\x87a \xc5\xa1to izaziva bronhitis ili upalu plu\xc4\x87a te ih vrlo lako mogu usmrtiti._NEWLINE_Svinje mogu biti agresivne, te raditi \xc5\xa1tetu  naj\xc4\x8de\xc5\xa1\xc4\x87e u podru\xc4\x8djima gdje se  uzgajaju ili \xc5\xbeive u divljini.'